arnastofnun/IGC-2024 huggingface dataset:
S-2181/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 12. desember 2006 á hendur J-kk-þgf V-kk-þgf G-kk-þgf, kt. [...], Nýlendugötu 7, Reykjavík, fyrir umferðar- og fíkniefnabrot, með því að hafa sunnudaginn 1. október 2006 ekið bifreiðinni SO-435 austur Borgartún í Reykjavík án þess að hafa tendruð ljós á eftirvagni og ekki haft ökuskírteini meðferðis og jafnframt haft í vörslum sínum 0,69 g af amfetamíni, sem lögreglan fann við leit.

Eru brot þessi talin varða við 1. mgr. 48. gr., 1. mgr. 32. gr. og 3. mgr. 59. gr., sbr. 1. mgr. 100. gr., umferðarlaga nr. 50/1987, sbr. 7. gr. (07.50) reglugerðar um gerð og búnað ökutækja nr. 822/2004, og 2. gr., sr. 5. gr., laga um ávana- og fíkniefni nr. 65/1974, sbr. lög nr. 13/1985, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að gerð verði upptæk 0,69 g af amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 12. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brot ákærða rétt heimfærð til refsiákvæða í ákærunni

Ákærði er fæddur í janúar 1951. Frá árinu 1996 hefur hann verið dæmdur og gengist undir sáttir fyrir brot gegn almennum hegningarlögum, umferðarlögum og lögum um ávana- og fíkniefni. Var það síðast á árinu 2003 er hann gekkst undir sekt fyrir brot gegn umferðarlögum. Frá þeim tíma kom rof í feril hans eða til 28. febrúar 2006 er ákærði gekkst undir sekt fyrir brot gegn lögum um ávana- og fíkniefni. Með vísan til brota ákærða í þessu máli greiði hann 47.500 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Með vísan til lagaákvæða í ákæru eru upptæk gerð 0,69 g af amfetamíni.

D ó m s o r ð:

Ákærði, J-kk-nf V-kk-nf G-kk-nf, greiði 47.500 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð 0,69 g af amfetamíni.

S-kk-nf S-kk-nf.
S-2191/2006

Mál þetta var höfðað með ákæru lögreglustjórans í Reykjavík, dagsettri 19. desember sl., á hendur V-kk-þgf G-kk-þgf Á-kk-þgf, kt. 000000-0000, Skerplugötu 11, Reykjavík, „fyrir líkamsárás, með því að hafa að morgni laugardagsins 29. apríl 2006, fyrir utan Hótel Borg, Pósthússtræti 11, Reykjavík, slegið H-kk-þf H-kk-þf H-kk-þf, kt. 000000-0000, í magann og jafnframt þrjú hnefahögg í andlitið svo að H-kk-nf H-kk-nf hlaut glóðarauga á vinstra auga, bólgnaði á nefi, á vinstri kinn og yfir vinstri kjálka.

Þetta telst varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Þess er krafist að ákærði verði dæmdur til refsingar. Þá krefst nefndur H-kk-nf H-kk-nf þess að ákærði verði dæmdur til greiðslu bóta að fjárhæð 631.640.”

Ákærði hefur játað brot sitt fyrir dóminum. Er játning hans í samræmi við gögn málsins og verður hann sakfelldur fyrir brot sitt, en það er í ákæru réttilega fært til refsiákvæða. Ákærði hafnar fram kominni bótakröfu að öðru leyti en því að hann samþykkir greiðslu útlagðs kostnaðar.

Ákærði hefur samkvæmt sakavottorði aldrei gerst sekur um refsiverða háttsemi svo vitað sé. Verður litið til þess við ákvörðun refsingar og einnig þess að ákærði játaði brot sitt greiðlega. Að þessu virtu verður refsing ákærða 180.000 króna sekt í ríkissjóð, en hann sæti ella 14 daga fangelsi verði sektin eigi greidd innan fjögurra vikna frá dómsuppsögudegi.

Af hálfu brotaþola, H-kk-ef H-kk-ef H-kk-ef hefur verið lögð fram skaðabótakrafa að fjárhæð 631.640 krónur sem sundurliðast svo:

1. Útlagður kostnaður samkvæmt 1. gr. skaðabótalaga 7.140 kr.

2. Miskabætur samkvæmt 26. gr. skaðabótalaga 500.000 kr.

3. Málskostnaður lögmanns 100.000 kr.

4. Virðisaukaskattur á lögmannsþóknun 24.500 kr.

Ákærði hefur samkvæmt framangreindu verið sakfelldur fyrir líkamsárás og ber hann skaðabótaábyrgð á tjóni brotaþola sem rekja má til hinnar refsiverðu háttsemi. Brotaþoli á rétt á miskabótum á grundvelli a-liðar 1. mgr. 26. gr. skaðabótalaga nr. 50/1993, sbr. lög nr. 37/1999. Þykja miskabætur hæfilega ákveðnar með hliðsjón af afleiðingum árásar ákærða, 50.000 krónur. Krafa um útlagðan kostnað, að fjárhæð 7.140 krónur, hefur verið samþykkt og verður á hana fallist. Þá á brotaþoli rétt á bótum vegna lögmannskostnaðar við að halda fram kröfu sinni, sbr. 4. mgr. 172. gr. laga nr. 19/1991, sem eru hæfilega ákveðnar 49.800 krónur að meðtöldum virðisaukaskatti. Ákærði verður því dæmdur til að greiða brotaþola 106.940 krónur.

Með vísan til 1. mgr. 165. gr. laga nr. 19/1991 greiði ákærði málsvarnarþóknun skipaðs verjanda síns, V-kk-ef H. V-kk-ef héraðsdómslögmanns, 77.688 krónur að meðtöldum virðisaukaskatti.

I-kvk-nf E-kvk-nf héraðsdómari kveður upp dóm þennan.

D ó m s o r ð :

Ákærði, V-kk-nf G-kk-nf Á-kk-nf, greiði í ríkissjóð 180.000 króna sekt, innan fjögurra vikna frá birtingu dóms þessa, en sæti ella fangelsi í 14 daga.

Ákærði greiði H-kk-þgf H-kk-þgf H-kk-þgf, kt. 000000-0000, 106.940 krónur.

Ákærði greiði málsvarnarþóknun skipaðs verjanda síns, V-kk-ef H. V-kk-ef héraðsdómslögmanns, 77.688 krónur.

I-kvk-nf E-kvk-nf.
S-2198/2006

Mál þetta, sem dómtekið var í dag, er höfðað með ákæru, útgefinni af lögreglustjóranum í Reykjavík 19. desember 2007, á hendur M-x-x J-x-x E-x-x L-x-x, kt. [...], Hraunbæ 102b, Reykjavík, fyrir fíkniefnalagabrot, með því að hafa fimmtudaginn 24. ágúst 2006 flutt hingað til lands frá Spáni 729,81 g af hassi, falið í líkama sínum, en ákærði var handtekinn við komu til Keflavíkurflugvallar og lagði lögregla hald á efnið næstu daga á lögreglustöðinni við Hverfisgötu í Reykjavík.

Er þetta talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að ofangreint fíkniefni verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar 1969. Samkvæmt sakavottorði hans hefur hann ekki áður sætt refsingu svo kunnugt sé. Hann hefur játað sök hreinskilnislega og sýnt iðrun. Hann kveðst vera í vinnu og eiga fjölskyldu. Til þess er að líta að hér er um að ræða innflutning á töluverðu magni fíkniefna. Að öllu virtu þykir refsing ákærða hæfilega ákveðin fangelsi í þrjá mánuði og komi til frádráttar fullnustu refsingar gæsluvarðhald sem ákærði sætti frá 25.-28. ágúst 2006. Rétt þykir að binda refsingu skilorði eins og í dómsorði segir.

Að kröfu ákæruvaldsins og með vísan til fyrrnefndra laga- og reglugerðarákvæða skulu gerð upptæk til ríkissjóðs þau 729,81 g af hassi sem haldlögð voru.

Með vísan til 1. mgr. 165. gr. laga nr. 19/1991 um meðferð opinberra mála ber að dæma ákærða til að greiða sakarkostnað. Um er að ræða þóknun verjanda, B-kk-ef H-kk-ef hdl., á rannsóknarstigi og fyrir dómi, sem þykir hæfilega ákveðin, með hliðsjón af tímaskýrslu, 239.538 kr., að meðtöldum virðisaukaskatti.

Af hálfu ákæruvaldsins flutti málið D-kk-nf K-kk-nf fulltrúi.

Dóm þennan kveður upp S-kvk-nf B-kvk-nf, settur héraðsdómari.

D ó m s o r ð :

Ákærði, M-x-x J-x-x E-x-x L-x-x, sæti fangelsi í þrjá mánuði en fresta skal fullnustu refsingarinnar skilorðsbundið í þrjú ár frá birtingu dómsins að telja og falli refsingin niður að þeim tíma liðnum, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955. Til frádráttar komi gæsluvarðhald ákærða.

Ákærði sæti upptöku á 729,81 g af hassi.

Ákærði greiði í sakarkostnað 239.538 króna þóknun verjanda síns, B-kk-ef H-kk-ef héraðsdómslögmanns.

S-kvk-nf B-kvk-nf
S-2202/2006

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 19. desember 2006 á hendur D-x-x B-x-x, fyrir þjófnað, með því að hafa laugardaginn 20. maí 2006 í versluninni Company, Kringlunni 4-12, Reykjavík, stolið gallabuxum að verðmæti kr. 8.990.

Þetta er talið varða víð 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Ákærði sótti ekki þing og boðaði ekki forföll en í fyrirkalli, sem var gefið út 2. janúar sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæðis í ákærunni.

Ákærði er fæddur í október 1974. Samkvæmt fyrirliggjandi sakavottorði hefur hann ekki áður gerst sekur um hegningarlagabrot. Með hliðsjón af því að verðmæti þýfis nam 8.990 krónum þykir refsing ákærða, með vísan til 1. mgr. 256. gr. almennra hegningarlaga, hæfilega ákveðin 20.000 króna sekt til ríkissjóðs sem greiðist innan fjögurra vikna frá birtingu dóms þessa að telja, en ella sæti ákærði fangelsi í 2 daga.

D ó m s o r ð:

Ákærði, D-x-x B-x-x, greiði 20.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 2 daga.

Á-kk-nf M-kk-nf
S-2265/2006

Mál þetta, sem dómtekið var í dag, er höfðað samkvæmt ákæru útgefinni af ríkissaksóknara 20. desember 2006 sl. á hendur H-kk-þgf Ó-kk-þgf D-kk-þgf, fyrir brot gegn valdstjórninni, með því að hafa, að morgni laugardagsins 31. júlí 2004, í Herjólfsdal, Vestmannaeyjum, veist að G-kk-þgf G-kk-þgf A-kk-þgf, lögreglumanni, sem þar var að sinna skyldustörfum og slegið hann hnefahögg í andlitið með þeim afleiðingum að hann hlaut bólgu og roða í efra augnloki.

Þetta er talið varða við 1. mgr. 106. gr. almennra hegningarlaga nr. 19/1940, sbr. lög nr. 101/1976 og 82/1998.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1977. Frá árinu 1998 hefur hann fjórum sinnum gengist með lögreglustjórasáttum undir sektargreiðslur vegna umferðarlagabrota. Þá var hann hinn 28. desember 1998 og 19. maí 2004 dæmdur til sektargreiðslu vegna eignaspjalla. Loks var hann dæmdur til 45.000 króna sektargreiðslu hinn 18. október sl. vegna brots gegn ávana- og fíkniefnalögum. Brot það sem ákærði hefur nú verið sakfelldur fyrir var framið fyrir uppkvaðningu síðastgreinda dómsins og ber því að ákvarða refsingu ákærða nú sem hegningarauka við þann dóm með vísan til 78. gr. almennra hegningarlaga. Að því virtu sem hér hefur verið rakið og með vísan til skýrrar játningar ákærða þykir refsing hans hæfilega ákvörðuð fangelsi í 2 mánuði en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, skal greiða þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 49.800 krónur að meðtöldum virðisaukaskatti og útlagðan sakarkostnað 12.200 krónur.

D ó m s o r ð :

Ákærði, H-kk-nf Ó-kk-nf D-kk-nf sæti fangelsi í 2 mánuði en fresta skal fullnustu refsingar og hún falla niður að 2 árum liðnum haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði, skal greiða þóknun skipaðs verjanda síns, S-kk-ef A-kk-ef S-kk-ef hæstaréttarlögmanns, 49.800 krónur að meðtöldum virðisaukaskatti og útlagðan sakarkostnað 12.200 krónur.

Á-kk-nf M-kk-nf
S-2298/2006

Mál þetta, sem dómtekið var 18. janúar 2007, er höfðað með ákæru, útgefinni 28. desember 2006 af lögreglustjóranum í Reykjavík, á hendur ákærðu G-kvk-þgf M-kvk-þgf, [...], Grenimel 15, Reykjavík, fyrir hegningar- og umferðarlagabrot með því að hafa, miðvikudaginn 7. júní 2006, á leið suður Furumel og austur Neshaga í Reykjavík, ekið bifreiðinni KY-448 án nægjanlegrar aðgæslu að gangbrautinni austan gatnamótanna með þeim afleiðingum að S-kvk-nf Þ-kvk-nf, fædd 8. apríl 1951, sem gekk norður yfir gangbrautina og ákærðu bar að veita forgang, varð fyrir bifreiðinni og mjaðmagrindarbrotnaði, ristarbrotnaði, hlaut skurð á enni, heilahristing með svima og heyrnartruflunum, tognaði á hálshrygg og á hliðarliðbandi innanvert á vinstra hné og marðist á úlnlið og hendi.

Er þetta talið varða við 219. gr. almennra hegningarlaga nr. 19/1940 og 1. mgr. 4. gr., 1. og 6. mgr. 25. gr. og 6. mgr. 26. gr., sbr. 1. mgr. 100. gr. umferðarlaga nr. 50/1987.

Þess er krafist að ákærða verði dæmd til refsingar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 um meðferð opinberra mála og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í apríl 1968. Samkvæmt sakavottorði ákærðu hefur hún ekki áður gerst brotleg við lög. Þá hefur hún játað brot sitt. Þykir refsing ákærðu hæfilega ákveðin 90.000 króna sekt í ríkissjóð, en vararefsing skal vera fangelsi í 8 daga.

Með vísan til 1. mgr. 165. gr. laga nr. 19/1991 um meðferð opinberra mála ber að dæma ákærðu til að greiða allan sakarkostnað, alls 43.900 kr. Samkvæmt yfirlitum um sakarkostnað er um að ræða kostnað vegna tveggja læknisvottorða, 20.700 kr. og 23.200 kr.

D ó m s o r ð:

Ákærða, G-kvk-nf M-kvk-nf, greiði 90.000 króna sekt til ríkissjóðs innan fjögurra vikna frá uppkvaðningu dóms þessa, en sæti ella fangelsi í 8 daga.

Ákærða greiði í sakarkostnað 43.900 krónur.

S-kvk-nf B-kvk-nf
S-258/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu á hendur E-kk-þgf Þ-kk-þgf S-kk-þgf, kt. [...], Núpalind 8, Kópavogi, fyrir fíkniefnalagabrot, með því að hafa föstudaginn 16. júní 2006, í bifreiðinni YZ-959, á Bústaðavegi við Háleitisbraut, Reykjavík, haft í vörslum sínum 0,99 g af tóbaksblönduðu kannabisefni sem lögreglan fann við leit á ákærða.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og jafnframt að 0,99 g af tóbaksblönduðu kannabisefni, sem hald var lagt á, verði gert upptækt samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 7. mars sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 126. gr. laga nr. 19/1991 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Ákærði er fæddur í maí 1983. Hann var á árinu 2002 dæmdur í 4 mánaða skilorðsbundið fangelsi fyrir líkamsárás. Þá var hann 30. janúar 2003 dæmdur í 2ja ára fangelsi fyrir brot gegn 194. gr. laga nr. 19/1940. Loks var hann dæmdur í 3ja mánaða fangelsi 5. september 2003 fyrir líkamsárás. Var honum 26. október 2004 veitt reynslulausn í 2 ár á eftirstöðvum refsingar 270 dögum. Ákærði hefur með broti sínu rofið skilyrði reynslulausnarinnar. Með hliðsjón af brotum ákærða í þessu máli verður hún þó látin halda sér og ákærða ákvörðuð refsing sér í lagi í þessu máli.

Refsing ákærða þykir hæfilega ákveðin 28.000 króna sekt í ríkissjóð sem greiða skal innan fjögurra vikna frá uppkvaðningu dóms þessa að telja en ella skal ákærði sæta fangelsi í 2 daga. Upptæk eru gerð til ríkissjóðs 0,99 g af tóbaksblönduðu kannabisefni sem lögreglan lagði hald á við rannsókn málsins.

D ó m s o r ð:

Ákærði, E-kk-nf Þ-kk-nf S-kk-nf, greiði 28.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 2 daga.

Upptæk eru gerð til ríkissjóðs 0,99 g af tóbaksblönduðu kannabisefni sem lögreglan lagði hald á við rannsókn málsins.

S-kk-nf S-kk-nf.
S-271/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. febrúar 2007 á hendur S-kk-þgf A-kk-þgf S-kk-þgf, kt. [...], Rjúpufelli 21, Reykjavík, fyrir eftirgreind brot:

I.

Líkamsárás, með því að hafa þriðjudaginn 10. október 2006, í versluninni Lyf og heilsu að Hringbraut 121 í Reykjavík, slegið J-kk-þf H-kk-þf, kt. [...], hnefahögg í andlitið, með þeim afleiðingum að hann hlaut smá húðrispu á kinnbeini og glóðarauga á vinstra auga.

Þetta er talið varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981.

II.

Vopnalagabrot, með því að hafa í ofangreint skipti borið hníf á almannafæri.

Þetta er talið varða við 1. mgr. 30. gr., sbr. 1.mgr. 36. gr. vopnalaga nr. 16/1998.

III.

Þjófnað, með því að hafa aðfaranótt sunnudagsins 27. ágúst 2006, farið inn í bifreiðina AG-077, þar sem hún stóð við Klapparstíg 11 í Reykjavík, og stolið þaðan 6.000 krónum í reiðufé.

Þetta er talið varða við 244. gr. almennara hegningarlaga nr. 19/1940.

Þess er krafist að ákærði verði dæmdur til refsingar.

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í október 1984. Hann gekkst undir sátt á árinu 2003 fyrir fíkniefnalagabrot. Þá var hann dæmdur í 30 daga skilorðsbundið fangelsi í janúar á árinu 2004 fyrir þjófnað, fíkniefnalagabrot og umferðarlagabrot. Í desember það ár var hann dæmdur í 3ja mánaða fangelsi, þar sem tveir mánuðir voru skilorðsbundnir, fyrir þjófnað og fíkniefnalagabrot. Hann var dæmdur 27. september 2005 í 5 mánaða fangelsi fyrir fíkniefnalagabrot. Var dómurinn frá í desember 2004 þá dæmdur með. Loks var hann 16. febrúar 2006 dæmdur í 30 daga fangelsi fyrir líkamsárás, tilraun til þjófnaðar og fíkniefnalagabrot. Var honum veitt reynslulausn á eftirstöðvum refsingar 14. apríl 2006. Rauf hann þau skilyrði og lauk afplánun refsingar 30. maí 2005. Ákærði hefur í þessu máli verið sakfelldur fyrir líkamsárás, þjófnað og vopnalagabrot. Ítrekunaráhrifa gætir frá fyrri dómum bæði varðandi líkamsárásina og þjófnaðinn. Ákærði hefur skýlaust játað háttsemi sína og er það virt honum til málsbóta. Með vísan til þess og sakaferils ákærða er refsing hans ákveðin fangelsi í fjóra mánuði, sem ekki er unnt að skilorðsbinda.

Ákærði greiði málsvarnarþóknun skipaðs verjanda síns, J-x-x H-kk-ef hæstaréttarlögmanns, að meðtöldum virðisaukaskatti, svo sem í dómsorði greinir. Annan sakarkostnað hefur ekki leitt af málinu.

D ó m s o r ð :

Ákærði, S-kk-nf A-kk-nf S-kk-nf, sæti fangelsi í fjóra mánuði.

Ákærði greiði málsvarnarþóknun skipaðs verjanda síns, J-x-x H-kk-ef hæstaréttarlögmanns, 68.475 krónur.

S-kk-nf S-kk-nf.
S-299/2007

Mál þetta, sem dómtekið var 28. júní sl., er höfðað með ákæru útgefinni af lögreglustjóranum á höfuðborgarsvæðinu 6. mars sl. á hendur K-kk-þgf H-kk-þgf S-kk-þgf, kt. [...], óstaðsettur í hús í Reykjavík, fyrir þjófnað, með því að hafa þriðjudaginn 14. nóvember 2006 í versluninni B-YOUNG, Laugavegi 83, Reykjavík, stolið skyrtu og peysu, samtals að verðmæti kr. 14.980.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 45 daga.

Kostnað leiddi ekki af málinu.

DÓMSORÐ:

Ákærði, K-kk-nf S.H. S-kk-nf, kt. [...], sæti fangelsi í 45 daga.

P-kk-nf G-kk-nf.
S-300/2007

Mál þetta sem dómtekið var 30. maí sl., er höfðað með ákæru útgefinni af lögreglustjóranum á höfuðborgarsvæðinu 6. mars 2007 á hendur M-kvk-þgf E-kvk-þgf, kt. [...], Miklubraut 66, Reykjavík, fyrir þjófnað, með því að hafa fimmtudaginn 17. ágúst 2006 í versluninni Nóatún, Nóatúni 17, Reykjavík, stolið léttmjólk, súkkulaði, rjóma, vanillustöngum, púðursykri, grisjuklútum og mintpakka, samtals að verðmæti kr. 1.632

Þetta er talið varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar.

Málavextir.

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæða. Ákærða fékk skilorðsbundinn fangelsisdóm fyrir þjófnað árið 2003 og stóðst skilorðið. Brot hennar nú er smáræði eitt. Þykir refsingin fyrir það hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsbirtingu að telja, haldi ákærði almennt skilorð 57. gr. almennra hegningarlaga nr. 19, 1940.

Kostnað leiddi ekki af málinu.

DÓMSORÐ:

Ákærða, M-kvk-nf E-kvk-nf, sæti fangelsi í 30 daga. Framkvæmd refsingarinnar er frestað og fellur hún niður að liðnum 3 árum frá uppkvaðningu dóms þessa, haldi ákærða almennt skilorð.

P-kk-nf G-kk-nf.